CELEX: C2006/224/39
Language: et
Date: 2006-09-16 00:00:00
Title: Kohtuasi C-276/06: Eelotsusetaotlus, mille esitas Tribunal du Travail de Verviers (Belgia) 26. juunil 2006 — Mamate El Youssfi versus Office national des pensions

16.9.2006   
            
            
               ET
            
            
               Euroopa Liidu Teataja
            
            
               C 224/21
            
         Eelotsusetaotlus, mille esitas Tribunal du Travail de Verviers (Belgia) 26. juunil 2006 — Mamate El Youssfi versus Office national des pensions
   (Kohtuasi C-276/06)
   (2006/C 224/39)
   Kohtumenetluse keel: prantsuse
   Eelotsusetaotluse esitanud kohus
   Tribunal du Travail de Verviers
   Põhikohtuasja pooled
   
      Hageja: Mamate El Youssfi
   
      Kostja: Office national des pensions
   Eelotsuse küsimused
   Kas keeldumine maksta eakatele isikutele seadusega tagatud sissetulekut põhjusel, et
   
               —
            
            
               Euroopa Ühenduste Nõukogu 14. juuni 1971. aasta määrus 1408/71 (1) ei kuulu hageja suhtes kohaldamisele,
            
         
               —
            
            
               hageja ei ole kodakondsuseta isik ega pagulane,
            
         
               —
            
            
               hageja ei ole ühegi riigi kodanik, millega Belgia on sõlminud sissetuleku tagamise valdkonnas vastastikuse kokkuleppe või tunnustanud vastastikku teineteise asjaomast süsteemi,
            
         
               —
            
            
               hagejal ei ole Belgia süsteemi alusel õigust vanadus- ega toitjakaotuspensionile,
            
         tuleneb
   
               —
            
            
               29. aprilli 2004. aasta määruse (EÜ) nr 883/2004 (2) (osas milles see asendab 14. juuni 1971. aasta määruse (EMÜ) nr 1408/71) liiga kitsast tõlgendamisest, eelkõige seoses Euroopa inimõiguste ja põhivabaduste kaitse konventsiooni artikliga 14, seoses selle 1. protokolli artikliga 1 ja seoses 14. mai 2003. aasta määrusega (EMÜ) 859/2003 (3),
            
         
               —
            
            
               või määruse (EÜ) nr 883/2004 tõlgendamisest, mis on vastuolus Euroopa Majandusühenduse ja Maroko Kuningriigi vahelise koostöölepinguga, mis allkirjastati 27. aprillil 1976 Rabatis ja mis kiideti ühenduse nimel heaks nõukogu 26. septembri 1978. aasta määrusega (EMÜ) nr 2211/78 (EÜT L 264, lk 1) (4) ja mida täiendati 26. veebruari 1996. aasta EÜ-Maroko lepinguga (EÜT L 70, 18. märts 2000)?
            
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35)
   
      (2)  Euroopa Parlamendi ja nõukogu 29. aprilli 2004. aasta määrus (EMÜ) nr 883/2004 sotsiaalkindlustussüsteemide kooskõlastamise kohta (ELT L 166, lk 1; ELT eriväljaanne 05/05, lk 72)
   
      (3)  Nõukogu 14. mai 2003. aasta määrus (EÜ) nr 859/2003, millega laiendatakse määruse (EMÜ) nr 1408/71 ja määruse (EMÜ) nr 574/72 sätteid kolmandate riikide kodanikele, keda need sätted juba ei hõlma üksnes nende kodakondsuse alusel (ELT L 124, lk 1; ELT eriväljaanne 05/04, lk 317)
   
      (4)  Nõukogu 26. septembri 1978. aasta määrus (EMÜ) nr 2211/78 Euroopa Majandusühenduse ja Maroko Kuningriigi vahelise koostöölepingu sõlmimise kohta (EÜT L 264, lk 1)